Diari Oficial de la Generalitat Valenciana


Sumari del DOGV 1607, del 21-08-1991 (1991/822424)

RESOLUCIÓ de 18 de juny de 1991, de la Direcció General de Treball de la Conselleria de Treball i Seguretat Social, per la qual se ordena la inscripció i publicació del conveni col-lectiu de l'empresa Mediterranea de Bebidas Carbónicas, SA.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1607

Data del DOGV
:   21-08-1991

Secció del DOGV
:   ALTRES DISPOSICIONS

Número del document
:   1991/822424


Data del document
:   18-06-1991

Organisme emissor
:   Conselleria de Treball i Seguretat Social

Tipus de document
:   Resolució

Resolució de 18 de juny de 1991, de la Direcció General de Treball de la Conselleria de Treball i Seguretat Social per la qual s'ordena la inscripció del conveni col·lectiu de l'empresa Mediterránea de Bebidas Carbónicas, SA.  
Vist el text articulat del conveni col·lectiu de treball de l?empresa «Mediterranea de Bebidas Carbónicas, SA.», subscrit el dia 26 d'abril de 1991, per les representacions de l?empresa i els treballadors, remés davant d'aquesta Direcció General el 10.06.91 i d'acord amb el que disposa l'article 90, apartat dos i tres de la Llei 8/1980, de 10 de mare, i en el Reial Decret 1040/1981, de 22 de maig, sobre Registre i Dipòsit dels convenis col·lectius de treball, aquesta Direcció General de Treball d'acord amb les competències que té transferides per R.D. 4105/82 de 29 de desembre, resol:  
Primer  
Ordenar-ne la inscripció al registre de convenis col·lectius de treball d'aquesta Direcció General, i el dipòsit del text original del conveni, con notificació a la comissió negociadora.  
Segon  
Disposar-ne la publicació al Diari Oficial de la Generalitat Valenciana.  
València, 18 de juny de 1991. - El Director General de Treball: Eduard Montesinos i Chllet.  
CONVENI D'EMPRESA   
MEDITERRANEA DE BEBIDAS CARBONICAS, S.A.  
CAPITOL I  
Disposicions generals  
Article primer. Àmbit funcional i Territorial.  
Aquest Conveni serà d'aplicació en l?Empresa Mediterrànea de Bebidas Carbónicas, S.A. en els seus Centres de Treball de les províncies d'Alacant i València.  
Article segon. Àmbit Personal.  
Queden compresos dins l?àmbit d'aplicació del Conveni tots els treballadors que presten llurs serveis als Centres de Treball d'Alacant, València i Gandia.  
Article tercer. Àmbit Temporal. Vigència i Duració.  
El Conveni començarà a vigir el 1r de gener de 1.991, i els seus efectes s'estendran fins al 31 de desembre de 1.992.  
Quedarà prorrogat tàcitament per períodes anuals successius si amb un mes abans, almenys, al seu venciment inicial o prorrogat, no s'hagués denunciat per alguna de les parts contractants. Acabat el termini de vigència, continuaran regint les mateixes condicions ací convingudes fins l'aplicació d'un nou Conveni d'Empresa.  
Les condicions econòmiques per al segon any de vigència seran incrementades en la mateixa quantia de l?IPC corresponents a l'any 1991 incrementat en 1'5 punts, de la manera següent:  
- La base d'antiguitat s'incrementarà en la mateixa quantia de l?IPC hagut en 1.991.  
- La resta de conceptes retributius es veuran increcrementats en l?IPC més 1'5 punts, més el percentatge equivalent a 1'5 punts no imputat sobre la base de l'antiguitat.  
Article quart. Prelació de Normes.  
Les normes d'aquest Conveni regularan les relacions entre l?Empresa i el seu personal amb caràcter preferent i excloent de qualsevol altre Conveni d'àmbit local, províncial o nacional que pogués elaborar-se i que afectà aquesta Empresa.  
Amb caràcter supletori, i en allò no previst en aquest Conveni, s'aplicaran les disposicions de l'Ordenança Laboral de Begudes Refrescants i altres disposicions legals.  
Article cinquè. Absorció i . Compensació.  
Les condicions retributives o de qualsevol altra naturalesa que es puguen establir en el futur per qualsevol classe de Conveni o Disposició Legal, només tindran eficàcia i seran aplicades quan considerades en el seu conjunt i en còmput anual superen les condicions d'aquest Conveni, també valorat en el seu conjunt i en còmput anual.  
Contràriament, seran absorbides i compensades per aquestes últimes, i subsistiran en Conveni en els seus propis termes i sense cap modificació dels seus conceptes, condicions i retribucions.  
CAPITOL II  
Article sisè. Generalitats.  
D'acord amb el que disposa la Normativa Legal, la facultat i responsabilitat de l'organització tècnica i pràctica del treball correspon exclusivament a la Direcció de l?Empresa.  
El Comitè d'Empresa tindrà la funció d'assessorament, orientació i proposta pel que fa referència a l?organització i racionalització del treball, segons la normativa vigent.  
Article setè. Jornada i Horari de Treball.  
Per al personal que treballa a temps, la jornada per a l'any 1.991 es fixa en 1.808 hores i per a l'any 1.992 en 1.800 hores, en còmput anual i d'acord amb el calendari laboral següent.  
1. Personal de Fabricació i Serveis. Treballarà tot l'any en torns, si bé durant el mesos que no siga necessari, la fabricació es realitzarà en torns de matí, i quedarà per a treballar en el torn de vesprada un equip restringit dedicat, fonamentalment entre altres labors, a les de càrrega i descàrrega del transport, magatzem, neteja, manteniment i altres funcions. Quan les necessitats de fabricació ho exigesquen es passarà a realitzar els dos o tres torns de fabricació, que seran rotatius.  
L'horari dels torns serà: de 7.a 15 i de 15 a 23 hores, quan la producció es realitze en torns de matí.  
Quan la producció es realitze en torns de matí, vesprada i nit, l?horari serà: de 6 a 14, de 14 a 22 i de 22 a 6 hores, amb 15 minuts de descans.  
S'estableix que el nombre mínim de persones necessàries per a conseguir. una producció efectiva, a l?inici del torn de mati, entren a treballar- amb temps suficient.  
El personal de fabricació i serveis treballarà 40 hores setmanals a raó de 8 hores diàries, de dilluns a divendres, amb les excepcions següents:  
A) Treballaran en jornada de 8 hores, el primer equip, els dissabtes 6,20 de juliol i 3 i 17 d'agost.  
El segon equip, treballarà amb la mateixa jornada i horari, els dissabtes 13 27 de juliol 10 i 24 d'agost.  
L'horari Serà de 6 a 14 hores.  
B) Com a compensació, es consideraran dies de descans: 30 i 31 de desembre, i quedaran dos dies a lliure disposició del treballador, fora de campanya.  
2. Taller Manteniment de Fàbrica i Personal de Laboratori. El personal de manteniment, i laboratori es regirà per la mateixa jornada i calendari laboral que el personal de fabricació  
3. Personal d'administració. El personal d'administració treballarà 40 hores setmanals a raó de 8 hores diàries, de dilluns a divendres, en jornada partida, amb l?horari següent: de 8 a 13 i de 15,30 a 18,30 hores.  
Durant els mesos de juliol i agost, la jornada serà continuada i l?horari de 7.a 15 hores.  
Durant aquest període s'establirà un torn, de dilluns a divendres, en jornada partida, i l?horari serà de 8 a 13 hores i de 16 a 19 hores.  
Aquest torn serà rotatiu.  
Durant el primer any de vigència, la jornada serà de 1.808 hores i durant el segon any serà de 1.800 hores. Festius: igual que personal comercial.  
A conseqüència del canvi en el procés de mecanització, els servidors de màquines es comprometen a fer els torns que exigesca el servei: de 6 a 14 hores, 14 a 22 i de 22.ª 6 hores.  
4. Personal Comercial. El personal comercial i de distribució realitzarà el treball de dilluns a divendres, durant tot l'any. Es fixen com a dies de treball per al primer any de vigència 226 i per a l'any 1.992, 225 dies laborals.  
Per necessitats de servei, treballaran el dies 28 de març, 30 de març i 17 d'agost, i s'abonaran com a festius. L'import a percebre per dia festiu treballat serà de la quantia següent:  
- Oficial 1ª, tant de prevenda com distribució: 9.000. ptes.  
- Oficial 2ª: 7.500. ptes.  
Per al personal comercial i de distribució que realitza el treball a tasca, l?Empresa fixarà la quantitat de tasca per cada empleat, atenent a les característiques i circumstàncies del treball que s'ha d'executar, i s'especificarà, entre altres extrems, el nombre de visites a clients.  
Si la tasca assignada al treballador, calculada en còmput mensual, fóra considerada per aquest excessiva, podrà prestar la seua disconformitat al seu cap immediat.  
Contra la decisió d'aquest podrà recórrer l?Empresa per si o a través dels representants sindicals. La Direcció de l?Empresa, dins el termini de 10 dies, després de conèixer la reclamació plantejada, i fets els esbrinaments corresponents, resoldrà una vegada escoltat el Comitè.  
Contra la decisió de l?Empresa, el treballador afectat podrà recórrer davant, l?organisme laboral competent per si o per mitjà del Comitè d'Empresa o Delegats de Personal i amb informe preceptiu d'aquests, sense perjudici de continuar observant les instruccions rebudes fins que es decidesca definitivament el que escaiga.  
La remuneració de la tasca, estarà composta de dues parts: una, es correspondrà amb la remuneració establerta en aquest Conveni per a la seua categoria professional; l'altra, sota la denominació de comissions, servirà per a retribuir la forma en què es desenvolupa la tasca i els desfasaments de temps en còmput anual, que pogueren resultar en la realització normal de la tasca assignada.  
Quan el personal comercial i de distribució es trobe gaudint del període de vacacions anuals, se li abonarà el 100% de la mitjana de les comissions meritades durant l'any natural anterior, més el seu salari (sou, més plus personal d'empresa).  
5. Personal de Magatzem Comercial. Es regirà pel mateix calendari laboral que el personal comercial. Treballarà tot l'any en tres torns rotatius i l?horari serà: de 6 a 14, de 14 a 22 i de 22 a 6 hores, amb 15 minuts de descans.  
La jornada es fixa en 1.808 hores per al primer any de vigència i de 1.800 per a l'any 1.992. S'hi treballarà de dilluns a divendres.  
Per necessitats de servei, s'hi treballarà a més dels dies 28 de març, 30 de març i 17 d'agost, i s'abonaran com a festius. L'import a percebre per dia festiu treballat, serà de la quantia següent:  
- Oficial 1ª: 9.000 ptes.  
- Oficial 2ª: 7.500 ptes.  
- Ajudant: 6.000 ptes.  
- Peó: 6.000 ptes.  
6. Taller d'automòbils. El personal de Taller d'automòbils es regirà pel mateix calendari laboral que el personal comercial.  
Durant tot l'any treballarà de dilluns a divendres, a raó de 8 hores diàries en jornada continua i l?horari serà de 7 a 15 i de 14 a 22 hores, per torn rotatiu.  
Durant el primer any de vigència la jornada serà de 1.808 hores i de 1.800 per a l'any 1.992.  
Per necessitats de servei treballarà els dies 28 de març i 17 d'agost i s'abonaran com a festius. L'import a percebre per dia festiu treballat, serà de la quantia següent:  
- Oficial 1ª: 9.000 ptes.  
7. Personal de Transports. El personal de transport es regirà pel mateix calendari laboral que el personal comercial i de distribució.  
Treballarà, per tant, durant tot l'any de dilluns a divendres, i es fixaran 226 dies laborals per al primer any de vigència, i 225 dies laborals per a 1.992. El seu treball serà, igualment a tasca.  
Per necessitats de servei treballarà els dies 28 març i 17 d'agost, i es pagaran com a festius. L'import a percebre per dia festiu treballat, serà de la quantia següent:  
- Oficial·1ª: 9.000 ptes.  
- Oficial 2ª: 7.500 ptes.  
Durant el període de vacances anuals rebrà el 100% de la mitjana de les comissions meritades en l'any natural anterior.  
8. Retirada del Permís de Conduir Posat que un empleat al servei de l'Empresa que utilitze un vehicle d'aquesta, li siga retirat temporalment el permís de conduït, per un període màxim de 4 mesos, com a conseqüència d'infracció administrativa, tret dels casos d'embriaguesa i drogaaddicció, l'Empresa el destinarà durant el període que tinga retirat el permís a altres Llocs de treball que no exigesquen l?ús de l'esmentat permís, i se li respectarà la categoria professional durant els 4 mesos de suspensió i rebrà només durant els dos primers els seus ingressos integres, tant fixos com variables i durant els dos mesos restants, solament les retribucions fixes.  
Article vuitè. Treball de categoria superior.  
A petició de l'Empresa, el treballador haurà de realitzar els treballs de, categoria superior a la seua, en els cossos següents:  
A) Per absències temporals dels seus productors, originades per accident, malaltia, servei militar, Llicències, excedències, vacances, sancions i situacions semblants.  
B) Com a conseqüència del desdoblament de Llocs de treball durant els mesos de major activitat de l'Empresa. En aquest últim cas aquests treballs no tindran una duració superior a 6 mesos dins cada anualitat. Si ultrapassa aquest període de temps ocupant el citat Lloc de categoria superior un mateix o distints productors, s'entendrà que hi ha vacant en la plantilla i la Direcció de l'Empresa convocarà les oportunes proves per ocupar-la.  
El personal afectat, tindrà dret a la retribució corresponent als treballs que realment exercesca, i rebrà en aquest cas, la referida retribució des del primer dia.  
Article novè. Treball de categoria inferior.  
Per necessitats transitòries o imprevistes, o per inexistència de llocs de treball, l?Empresa podrà destinar un treballador a realitzar funcions corresponents a una categoria inferior, durant el temps estricte que duren les expressades circumstàncies, i conservarà sempre el salari i resta d'emoluments corresponent a la seua categoria.  
Això, es realitzarà de manera rotativa entre els possibles treballadors afectats, sempre que no hi hagués conformitat per a portatlos a efecte per part de qualsevol dels mencionats productors, i es comunicarà alsrepresentats legals dels treballadors.  
CAPITOL III Classificació del personal  
Article deu. Categories personals:  
A) Personal Tècnic: Titulats (de grau superior o mitjà), Encarregat General o Cap de Departament, Encarregat de Secció i Encarregat de Grup.  
B) Personal Administratiu: Oficial de II, Oficial de 2ª, Auxiliar i Aspirant.  
C) Personal Comercial o de Distribució i Transport: Oficial de la, Oficial de 2ª, Ajudant i Peó.  
D) Personal de Fabricació i Serveis: Cap d'Equip, Oficial de 1ª, Oficial de 2a, Ajudant i Peó.  
E) Personal Subaltern: ordenança, Porter, Vigilant, Personal de Neteja i similars.  
Les categories professionals consignades i enumerades, com també els departaments especificats en aquest Conveni són merament enunciatius i no suposen l?obligació de tenir l?existència total dels Departaments mencionats i cobrir totes les places que en aquests s'indiquen, si la necessitat i el volum de l?Empresa no ho requereix.  
Pel que fa referència a funcions i comeses s'acomodarà al que disposa l'article 6é de l'Ordenança Laboral per a les Indústries de Begudes Refrescants.  
Article once. Concurs oposició.  
En els casos en què per a la provisió de vacants o nous Llocs de treball siga necessari el concurs oposició, aquest es desenvoluparà d'acord a la normativa establerta en l'article 9é de l'Ordenança.  
Article doce. Revisió de Plantilla.  
L'empresa es compromet a estudiar cada any les possibles propostes que en relació a la classificació del personal puguen realitzar els treballadors per si o a través dels seus representants sindicals.  
CAPITOL IV Ingressos, períodes de prova i cessaments  
Article trece. Ingressos.  
S'estableix amb caràcter general que l'edat mínima per ingressar en l'Empresa és la de 18 anys, sense perjudici de la possibilitat excepcional de contractació de majors de 16 anys, amb les limitacions legals establertes per a aquests casos.  
La contractació de treballadors es realitzarà amb compliment de les normes legals establertes en matèria d'ocupació, i constarà per escrit, amb lliurament de la corresponent còpia al treballador.  
Tindran preferència els treballadors que com a eventuals, interins, per a obra o servei determinat i temporers o de campanya hagen prestat llurs serveis a l'Empresa dins els dotze mesos immediatament anteriors, no haguessen estat objecte de comiat procedent, ni haguessen estat baixa voluntària en aquesta, llevat que aquesta baixa voluntària es produesca en la data anunciada per l?interessat en subscriure el seu contracte de treball i que aquesta hagués estat acceptada per l'Empresa. La preferència s'entendrà, per rigorós ordre d'antiguitat entre els d'igual categoria i Lloc de treball, respectantse durant el termini de tres dies naturals, a partir del següent en què hagués formulat la petició en l'Oficina de Col·locació.  
Així, mateix, s'estableix també, en cas d'igualtat entre els sol·licitants, un criteri de preferència a favor dels fills dels treballadors fixos de l'Empresa, ja es troben en actiu, jubilats o que haguessen mort sempre que complesquen tots els requisits legals i es troben degudament inscrits en l'Oficina d'Ocupació.  
Article catorze. Període de Prova.  
L'ingrés del personal s'entendrà com a provisional fins Acabat el període de prova, el qual serà de:  
- 14 dies laborables per als treballadors no qualificats  
- 5 mesos per als Tècnics titulats  
- 2 mesos per a la resta de treballadors  
La situació d'incapacitat laboral transitòria que efecte el treballador durant el període de prova interromp el còmput d'aquest.  
Transcorregut el període de prova sense que s'haja produït el desistiment per qualsevol de les parts, el treballador passa a ser fix, eventual interí, de temporada o qualsevol altra modalitat establerta i autoritzada per la Llei.  
Els períodes de prova abans assenyalats s'aplicaran també per a casos d'ascens.  
Article quinze. Cessaments.  
Cas que un treballador volgués cessar en el seu Lloc de treball, haurà de notificar-ho per escrit amb una antelació de 14 dies, amb descompte en cas contrari, dels dies que no treballàs dels indicats.  
CAPITOL V   
Hores extraordinàries, vacacions, llicencies, excedències i trasllats  
Article setze. Hores extraordinàries.  
Per al personal que treballa a temps es consideren hores extraordinàries, les que sobrepassen els horaris establerts per a cada època de l'any.  
Quan la Direcció de l'Empresa considere que les necessitats del servei ho exigeix, proposarà al personal l?execució d'hores extraordinàries, i serà obligatori treballar-les en els casos considerats de força major, necessitat inexcusable o avaries de reparació peremptòria que afecten la producció.  
La iniciativa del treball en hores extraordinàries correspon a l?Empresa i la lliure acceptació o denegació al treballador, fora dels casos esmentats en el paràgraf anterior.  
Durant la vigència d'aquest Conveni, ambdues parts acorden la realització de les hores extraordinàries que calguen per resoldre problemes productius d'índole estructural, pel que fa, quant al nombre, als límits legalment establerts.  
Tindran la consideració d'hores extraordinàries estructurals, les necessàries per absències imprevistes, canvis de torn, manteniment i les que pel seu caràcter estructural es derive de la naturalesa del treball de què es tracta, sempre que no siga possible la substitució per contractacions temporals o a temps parcial, previstes en la Llei.  
Als efectes previstos en el Reial Decret 1.858/1.981, la cotització de les hores extraordinàries realitzades pels motius assenyalats en el paràgraf anterior, no tindrà l?increment addicional comprés en aquella disposició, i l'empresa la representació dels treballadors hauran de notificar-les mensualment a l'autoritat laboral.  
Article disset. Vacacions.  
Durant la vigència d'aquest Conveni, es fixa un període de vacacions retribuïdes de 22 dies laborals o la part proporcional que corresponga, si es que no porta en l'Empresa l'any necessari per al gaudi ple d'aquest dret.  
El període de vacacions, atés el caràcter estacional del nostre sector, no podrà ser gaudit dins dels mesos de campanya, els quals a aquests efectes, abastarà des de 15 de juny fins al 15 de setembre.  
Article divuit. Llicenciés i Permisos retribuïts.  
El personal afectat per aquest Conveni tindrà dret a sol·licitar llicència:  
A) Amb percepció del sou de Conveni i Plus Personal d'Empresa amb la comunicació prèvia a aquesta, amb temps suficient, en qualsevol dels casos següents: '  
1. Per matrimoni del treballador, 15 dies naturals.  
2. Per defunció del conjuga, pares, pares polítics, fills, germans i avis, 2 dies naturals.  
3. Per malaltia greu del cònjuge, pares o fills, o infantament de l'esposa, 2 dies naturals.  
4. Per trasllat del domicili habitual, 2 dies naturals.  
5. Pel temps establert per gaudir dels drets educatius generals i de formació professional, en els supòsits i en la forma que la Llei regule.  
6. Pel temps imprescindible per al compliment d'un deure inexcusable de caràcter públic i personal.  
7. Per, infantament de filles o filles polítiques, 1 dia natural.  
B) Sense dret a retribució: 1 dia natural per matrimoni de fills, germans- i germans polítics.  
Si els drets a què fan referència els apartats 2 i 3 ocorregueren en altra província o concorregueren circumstàncies excepcionals, l'Empresa podrà ampliar les esmentades llicències segons circumstàncies, fins a 7 dies naturals. Les llicencies abans assenyalades s'estableixen específicament per a les circumstàncies que s'expressen, i han de ser gaudides per tant, en el moment en què es produeixen les citades circumstàncies, sense que en cap cas puguen ser relegades a altra ocasió a càrrec d'elles.  
Article dinou. Excedències.  
Podran sol·licitar l'excedència voluntària tots els treballadors fixos de l?Empresa, sempre que porten almenys un any de servei i que els productors que es trobaren en aquesta situació no ultrapassen del 5% de la plantilla fixa de l?Empresa.  
L'excedència voluntària es concedirà per una sola vegada per un termini no inferior a un any ni superior a cinc, sense dret a pròrroga. El temps en què Si treballador romanga en aquesta situació d'excedència voluntària, no serà computable a efecte d'antiguitat ni a cap altre efecte.  
Sol·licitat l?ingrés, que caldrà que es faça abans de finalitzar el termini concedit, serà destinada la persona excedent a ocupar la primera vacant que es produesca d'igual o similar categoria.  
Durant la situació d'excedència el treballador afectat no té dret a la percepció de sou ni de cap retribució, i no podrà utilitzar aquesta situació per prestar serveis en altra Empresa del sector a efecte de competència.  
Produiran la situació d'excedència forçosa els casos de nomenament per a càrrec públic o exercici de càrrec sindical, a petició dels treballadors aectats.  
Per la seua banda l?Empresa, en els casos referits, podrà exigir l'excedència forçosa del treballador quan li impedesca la dedicació al seu treball habitual.  
En allò no previst per a aquesta situació s'aplicarà l'article 46é de l?E.T.  
Article vint. Trasllats.  
El trasllat d'un treballador des del seu centre de treball de l?Empresa a l'altre- distint, podrà realitzar-se a sol·licitud de l?interessat, per necessitats de servei i per mutu acord entre el treballador i l?Empresa.  
Quan el trasllat, amb la prèvia acceptació per part de l?Empresa, es faça a sol·licitud de l'interessat, aquell podrà modificar la categoria i retribució si fóra de nivell inferior en el nou lloc. El trasllat en aquest cas no donarà dret a cap indemnització per les despeses que el canvi de residència origine.  
Quant als trasllats per mutu acord entre l?Empresa i el treballador, s'ajustarà a allò convingut ambdues parts. Si el trasllat és forçós, ambdues parts s'ajustaran al que ordene la normativa legal vigent respecte d'això.  
CAPITOL VI -Disposicions sindicals  
Article vint-i-u. Afiliació Sindical.  
L'empresa respectarà el dret del treballador a la seua lliure afiliació sindical i no establirà discriminació per la seua militància sindical ni per l?expressió de la seua ideologia política o sindical.  
Article vint-i-dos. Drets i Garanties Sindicals.  
El Comitè d'Empresa tindrà la representació dels treballadors d'aquesta.  
Els membres del Comitè d'Empresa disposaran d'un màxim de 20 hores mensuals per tal d'exercir llurs càrrecs. Els Delegats de Personal disposaran pel mateix concepte de 15 hores mensuals.  
Aquestes hores mensuals, que corresponen als representants sindicals, podran superar-se en els mesos que calga, i es prendran de les no utilitzades en el mes anterior o anticipades a compte del mes vinent. Aquesta acumulació no es podrà fer conjuntament per més d'un terç dels membres del Comitè, i en cap cas en els mesos de juny, juliol, agost i setembre.  
Les absències al treball per motius sindicals a càrrec del seu crèdit d'hores per aquests motius caldrà que siguen comunicades a l'Empresa amb el suficient temps, amb presentació posterior de justificant l'ocupació sindical de les hores disposades.  
Pel que fa a les garanties sindicals, ambdues parts es regiran en aquesta matèria per allò que en cada moment determinen les normes i disposicions legals.  
Article vint-i-t-res. Funcions del Comitè d'Empresa.  
El Comitè d'Empresa en l'àmbit de la seua competència tindrà les funcions que recull l'article 64é de l'Estatut dels Treballadors.  
CAPITOL VII Règim econòmic  
Article vint-i-quatre. Salaris.  
Els salaris que regiran en aquesta Empresa durant el temps de vigència del Conveni, són els que figuren en l'annex núm. 1.  
Article vint-i-cinc. Antiguitat.  
Els treballadors fixos de plantilla amb anterioritat al 31 de desembre de 1.985, tindran augments periòdics en llurs havers en la quantia establerta fins aqueix moment:  
Als 2 anys el 5%   
Als 4 anys el 10%   
Als 9 anys el 20%   
Als 14 anys el 35%   
Als 19 anys el 50%   
Als 24 anys el 65%  
Els treballadors que ingressen en l'Empresa com a fixos en plantilla a partir del 1r de gener de 1.986; encara que meriten drets d'antiguitat amb anterioritat a l'esmentada data, i en compliment de la Normativa Legal establerta sobre això en l'article número 25 de l'Estatut dels Treballadors, rebran augments periòdics de llurs havers en la quantia i manera següent:  
Als 2 anys el 5%   
Als 4 anys el 10%   
Als 7 anys el 16%   
Als 10 anys el 22%   
Als 13 anys el 25%   
Als 16 anys el 34%   
Als 19 anys el 40%   
Als 22 anys el 46%   
Als 25 anys el 52%   
La base per al càlcul de llurs percepcions per aquest concepte figura en el quadre salarial de l'annex núm. 1.  
Per al còmput de l'antiguitat es tindrà en compte tot el temps de servei en l'Empresa, i es considerarà com a efectivament treballats tots els mesos o dies en què s'haja percebut un salari o remuneració, bé per serveis prestats o vacacions, llicències retribuïdes i els períodes de baixa per malaltia o accident de treball. Així també, seran computables el temps d'excedència forçosa per nomenament de càrrec polític o sindical i la prestació del servei militar obligatori o realitzat de manera voluntària.  
Es computarà l'antiguitat per raó dels anys de servei prestats en l?Empresa, i s'estimarà per tant, el temps prestat durant el període de prova i com a temporer, eventual, interí o contractat per a obres o serveis determinats, quan un productor així contractat passara a ocupar una plaça con a fix.  
Els augments periòdics començaran a meritar-se a partir del dia 1r del mes en què es complesquen cadascun dels seus períodes computables.  
Article vint-i-sis. Plus Personal d'Empresa.  
Aquest Plus té el seu origen en les exigències de la Llei 10/1.980, i serà d?aplicació exclusivament al personal que el tinga reconegut, a títol personal pels respectius imports, la quantia dels quals figure en l'annex núm. 1 d'aquest Conveni, pagador en 15,5 mensualitats, que corresponen a les de Juliol, Nadal, Beneficis i 15 dies de paga de vacacions establertes en els articles 27é i 28é d'aquest Conveni.  
El Plus Personal d'Empresa es percebrà per mes efectivament treballat, i es considerarà a aquests efectes el mes de vacacions reglamentàries i les llicències retribuïdes establertes en l'article 18é d'aquest Conveni malaltia i accidents, d'acord amb el que estableixen els articles números 33é i 34é del present Conveni.  
Article vint-i-set. Gratificacions extraordinàries.  
Es pagaran les següents:  
- Paga de Juliol  
- Paga de Nadal  
- Paga de Beneficis (s'abonarà en gener de l'any següent).  
La quantia de cadascuna serà equivalent a una mensualitat de sou de Conveni, més antiguitat i Plus Personal d'Empresa.  
El personal ingressat en el transcurs de l'any o que cessarà dins d'aquest en les seues relacions amb l?Empresa, percebrà les gratificacions prorratejant el seu import amb relació al temps treballat.  
Article vint-i-vuit. Paga de Vacacions.  
Tots els treballadors rebran una borsa de vacacions en el mes de setembre equivalent a 15 dies de llur sou de Conveni, més antiguitat i la part proporcional del Plus Personal d'Empresa.  
No obstant això, els treballadors que així ho desitgen podran sol·licitar una bestreta a compte de l'esmentada borsa en eixir de vacances en qualsevol mes.  
Article vint-i-nou. Prima-Incentiu.  
La prima-incentiu, que reben els treballadors de fabricació, càrrega-descàrrega i tallers, la quantia de la qual és recollida en l'annex núm. 1 d'aquest Conveni, està subjecta als condicionaments següents:  
- Falta d'un dia al treball (encara que siga falta justificada), produeix la pèrdua de 3 dies de prima.  
- Falta de 2 dies, produeix la pèrdua de 6 dies de prima.  
I així en avant fins la pèrdua de la totalitat (bé siguen les faltes seguides o alternes dins el mes).  
S'exceptuen d'aquests supòsits les faltes al treball per estar gaudint les vacances anuals.  
En els casos d'hospitalització per malaltia o accident rebran la prima mentre subsistesca aquesta situació.  
Article trenta. Nocturnitat.  
El personal que treballe entre les 22 i les 6 hores, rebrà un suplement per treball nocturn, equivalent al 35% del seu salari ordinari, amb la distinció dels supòsits següents:  
1. Qui treballe dins els indicats límits per temps que no ultrapasse les quatre hores rebrà la bonificació solament sobre les hores treballades.  
2. Si les hores treballades en aquest període excedeixen de 4, la bonificació que s'estableix es rebrà pel total de la jornada realitzada.  
D'aquest suplement s'exceptuen els treballs que, per llur naturalesa, han de realitzar-se normalment de nit.  
Article trenta-u. Hores extraordinàries.  
Les hores extraordinàries realitzades pel personal es pagaran als imports establerts en l'annex núm. 3 d'aquest Conveni.  
A aquests imports cal incrementar el percentatge d'antiguitat que corresponga en cada cas.  
Article trenta-dos. Comissions Personal Comercial.  
L'import de les comissions corresponents al personal comercial, és el que figura en l'annex núm. 2 d'aquest Conveni.  
Article trenta-tres. Malaltia.  
L'empresa pagarà alt treballadors de la seua plantilla en baixa per incapacitat laboral transitòria derivada de malaltia comuna, des del primer dia, una indemnització fins arribar al 90%, com a màxim del seu sou i Plus Personal d'Empresa, durant el termini màxim de 12 mesos, prorrogables per altres 6 quan es presumesca que durant aquests pot un treballador ser donat d'alta mèdica per guariment, tot això amb la confirmació prèvia del servei mèdic de l?Empresa o facultatiu designat per aquest.  
En cas d'hospitalització, la indemnització a què fem referència en el paràgraf anterior assolirà fins al 100% dels referits conceptes, més la part corresponent de la Prima-Incentiu, segons s'estipula en l'article 29é d'aquest Conveni.  
Per al personal comercial, a més dels conceptes indicats, percebrà el 50 % de l?import de les comissions (segons prorrateig de les meritades en l'any anterior).  
Article trenta-quatre. Accident de Treball.  
L'Empresa pagarà als treballadors al seu servei, en baixa per accident de treball, una indemnització complementària fins assolir el 100% dels conceptes abans assenyalats, més la Prima corresponent.  
El personal comercial que es trobe en aquesta situació rebrà a més el 75% de les comissions, segons el criteri indicat en l'article anterior.  
Article trenta-cinc. Descompte en Producte.  
Durant la vigència d'aquest Conveni els treballadors tindran un descompte del 30% en totes les caixes dels productes propis i el 20% en els productes comercialitzats, que adquiresquen en llurs centres respectius de treball.  
Article trenta-sis. Assegurança Voluntària d'Empresa.  
Tots els treballadors de l'Empresa gaudiran de la següent assegurança voluntària d'Empresa a càrrec d'aquesta.  
A) En cas de- mort:  
- Personal fadrí i vidu sense fills: 300.000 ptes.  
- Personal casat sense fills o vidu amb fills: 600.000 ptes.  
- Personal casat amb fills: 900.000 ptes.  
B) En cas d'invalidesa professional:  
Es garanteix el pagament d'un capital igual al definit en el paràgraf A).  
C) En cas d'invalidesa absoluta i permanent:  
Es garanteix el pagament d'un capital igual al definit en el paràgraf A).  
D) En cas de mort per accident:  
Es garanteix el pagament d'un capital igual al doble del definit en el paràgraf A).  
E) En cas de mort per accident de circulació:  
Es garanteix el pagament d'un capital igual al triple del definit en el paràgraf A).  
Article trenta-set. Ajuda al Dinar.  
S'estableix per al personal de vendes i distribució que en el transcurs de la seua ruta haja d'efectuar el seu dinar, una ajuda consistent en 770 ptes. dia de treball.  
Article trenta-vuit. Ajuda al Calcen  
El personal de venda i distribució rebrà en concepte d'ajuda al calcer, una assignació de 3.000 ptes. anuals. Es pagarà en el mes d'octubre.  
Article trenta-nou.  
A) Personal de Transport. Per als conductors de ruta de transport s'estableixen les dietes següents:  
- Desdejuni: 365 ptes.  
- Dinar: 900 ptes.  
- Sopar: 900 ptes.  
- Llit: 810 ptes.  
B) Personal de Transport Operaris. El personal que realitze aquesta tasca, rebrà una gratificació de 9.480 ptes. mensuals.  
Article quaranta. Prima Servei Tècnic Dispensing-Vending.  
Aquesta prima s'estableix per al personal de Servei Tècnic de Dispensing-Vending que realitze el seu treball a tasca.  
La quantia d'aquesta prima es fixa en 21.710. ptes. per al període comprés entre els mesos d'abril i setembre ambdós inclusivament, i de 10.855. ptes. per a la resta de l'any, d'octubre a març.  
CAPITOL VIII Disposicions addicionals  
Article quaranta-u. Mesures disciplinàries.  
Cas d'imposició de sancions per part de l'Empresa, aquestes seran comunicades per escrit al treballador, i es donarà compte posteriorment en cas de sancions per faltes molt greus al Comitè d'Empresa.  
Quan la Direcció de l'Empresa requeresca el treballador per tractar de ternes relacionats amb el règim disciplinari, aquest, si ho demanes, Podrà acudir acompanyat d'un dels representants sindicals.  
Article quaranta-dos. Puntualitat.  
Per tal d'evitar la falta de puntualitat, s'estableix que quan un productor arribe al lloc de treball amb retard d'un màxim de 2 hores, se li descomptarà l?import equivalent al retard. Si és superior a les 2 hores, no podrà incorporar-se al seu lloc de treball habitual fins l?endemà, per tant se li descomptarà dels seus havers l?import corresponent a un dia de treball.  
Comissió Paritaria. Es constitueix la comissió paritària, representativa de les parts negociadores, per a les qüestions derivades de l'aplicació o interpretació d'aquest text articulat a la qual es sotmetran les parts en primera instància de manera ineludible.  
Estarà composta per 4 representants de l'Empresa elegits per aquesta, i de 4 representats del Comitè elegits d'entre els seus membres d'acord amb la seua representativitat.  
Són competència de la Comissió Paritària la interpretació del Conveni i la vigilància d'allò pactat, la resolució sobre les qüestions que plantegen les- parts especialment les relatives a:  
1. Classificació professional.  
2. Mobilitat funcional.  
3. Qualsevol altre assumpte que lliurement li sotmeten les parts.  
Els acords de la Comissió seran aprovats per majoria. Cas d'haver-hi discrepàncies es podrà recórrer al sistema d'arbitratge voluntari i vinculatori per a les parts sí així ho aprovàs la Comissió Paritària per unanimitat.  
Contra els acords de la Comissió Paritària es podrà recórrer per les vies legalment establertes.  
Igualment, la Comissió Paritària haurà de resoldre els assumptes que se li plantegen en un termini de 30 dies, i de no ser així la part reclamant podrà utilitzar la via de reclamació davant l'autoritat laboral competent.  
- Horari per al personal de: fabricació i serveis; manteniment de fàbrica; laboratori; magatzem comercial.  
Torn 1r. De 6 a 14  
Torn 2n. De 14 a 22  
Torn 3n De 22 a 6  
- Horari per al personal de taller d'automòbils  
Torn 1r. De 7 a 15  
Torn 2n. De 14 a 22  
- Horari per al personal d'administració  
Horari hivern  
Matí: de 8 a 13  
Vesprada: de 15,30 a 18,30  
Horari estiu De 7 a 15  
Torns De 6 a 14 De 14 a 22 De 22 a 6  
- Horari per al personal comercial  
El personal comercial, vendes, distribució i transport, treballa a tasca.